**TÖÖVÕTULEPING nr (projekt)**

Kiviõlis /kuupäev digiallkirjas/

**Lüganuse Vallavalitsus**, registrikood 77000223, asukoht Keskpuiestee 20, Kiviõli linn, Lüganuse vald, Ida-Virumaa, mida esindab valla põhimääruse alusel vallavanem Marja-Liisa Veiser (edaspidi nimetatud Tellija) ja  **\_\_\_\_\_\_\_\_\_\_\_\_\_\_\_\_\_\_\_\_**(edaspidi tekstis nimetatud "Töövõtja") mida esindab juhatuse liige \_\_\_\_\_\_\_\_\_\_\_\_\_ põhikirja alusel (Tellija ja Töövõtja edaspidi tekstis koos nimetatud "Pooled") sõlmisid käesoleva töövõtulepingu (edaspidi tekstis nimetatud "Leping") alljärgnevas:

# ÜLDTINGIMUSED

* 1. LEPINGU ESE
     1. Lepingu esemeks on Lüganuse vallas, Savala külas Jõe tänava veetorustiku ehitustööd;
     2. Töö on välja kuulutatud alla lihthanke piiri jääva hankena „Savala küla Jõe tänava veetorustiku rajamine“.
     3. Pooled käsitlevad käesolevat lepingut hankelepinguna ja kohaldavad selle täitmisel „Ehituse töövõtulepingu üldtingimused“ (edaspidi ETÜ 2013) niivõrd kuivõrd selle üld- või eritingimused on kooskõlas käesoleva Lepingu tingimustega. Vastuolu korral loetakse Lepingu tingimused ülimuslikuks.
     4. Lepingus esemeks oleva Töö maksumus ja maht on kindlaks määratud Lepingu dokumentide Lisas 1 - "Edukaks tunnistatud hinnapakkumus".
     5. Töövõtja kohustub tegema tänava ehitustöö lähtudes ehitusprojektist „Maidla elamupiirkonna detailplaneeringu järgsete tehnovõrkude projekt, Ida-Viru maakond Lüganuse vald, Maidla küla“ töö nr LÜ4,211-16, Infragate Eesti AS, 12.01.2017 ja Tee ehituse mahtude loend (vähendatud), käesolevas lepingus kokkulepitud korras, hea kvaliteediga, tagades Tööde õigeaegse alustamise, teostamise ja valmimise vastavalt käesolevale töövõtulepingule (edaspidi tekstis nimetatud "Leping").
     6. Ehitustööde hulka kuuluvad ka nende ülesannete täitmine ja nende tööde tegemine või teenuste osutamine, mis ei ole Lepingu dokumentides otseselt toodud, kuid mille tegemine on hea tava kohaselt vajalik Lepingu eesmärgi saavutamiseks.
  2. LEPINGU DOKUMENDID

1.2.1. Edukaks tunnistatud hinnapakkumus;

1.2.2. Töövõtulepingute üldtingimused (ETÜ 2013);

1.2.3. Ehitustööde kalendergraafik;

1.2.4. Lisad milles võidakse Lepingu täitmise käigus kokku leppida.

* 1. TÄHTAJAD

1.3.1. Tööde alustamise tähtaeg on hiljemalt 10. päev töövõtulepingu jõustumisest;

1.3.2. Tööde lõpetamise lõpptähtaeg on 03.07.2023, milliseks ajaks kohustub Töövõtja lõpetama kõik tööd ja andma töö üle.

* 1. LEPINGU HIND

1.4.1 Lepingu hind on kogu Töö maksumus summas \_\_\_\_\_\_\_eurot, millele lisandub käibemaks 20% ehk \_\_\_\_\_\_\_\_eurot, kokku \_\_\_\_\_\_\_\_eurot, mida Tellija kohustub Töövõtjale tasuma lepingukohase, kvaliteetselt ja tähtaegselt tehtud Töö eest;

1.4.2. Töö maksumus on töövõtjale siduv, töö maksumust lepingu kehtivusaja jooksul ei korrigeerita.

1. **TÖÖVÕTJA ÕIGUSED JA KOHUSTUSED**
   1. Töövõtjal on õigus saada lepingukohaselt tehtud Töö eest kokkulepitud tasu;
   2. Töövõtjal on õigus saada Tellijalt hankelepingu täitmiseks vajalikku informatsiooni;
   3. Töövõtja on kohustatud tegema Töö vastavuses Lepinguga, ehitusprojektiga, sealhulgas JÄRVE BIOPUHASTUS OÜ 15.06.2022 kirjaga nr 2-1/1956-1 esitatud tehniliste tingimuste ja projekti kooskõlastamise tingimustega, asjakohaste juhenditega, kehtivate õigusaktide ja hea ehitustavaga;
   4. Esitama hiljemalt tööde alustamise ajaks omanikujärelevalvele ehitustöö kalendergraafiku;
   5. Viivitamatult, kuid mitte hiljem kui kolme (3) tööpäeva jooksul alates hetkest, kui Töövõtja sai või pidi teada saama takistavatest asjaoludest kirjalikult informeerima Tellijat selliste asjaolude ilmnemisest, millised võivad takistada Ehitustööde kohest alustamist, teostamist või lõpetamist, sealhulgas Tellijalt saadud informatsiooni, lähteandmete, dokumentide vms. vigadest või puudulikkusest. Samuti ohust, et Tellijalt saadud juhendite vms. järgimine mõjutab Ehitustööde kvaliteeti või tähtaegset valmimist või tekitab täiendavaid kulutusi;
   6. Vastutama ehitusobjektil Töö tegemisel võimaliku kaasneva kahju tekitamise eest keskkonnale või kolmandatele isikutele ja on kohustatud kahju hüvitama;
   7. Vajadusel kasutada eritöö (suundpuurimine) tegemisel alltöövõtjat;
   8. Kasutama Töö tegemisel õigusaktide nõuete kohaselt tõendatud ehitusmaterjale ja tooteid ning esitama materjalide vastavusdeklaratsioonid enne tööde algust Omanikujärelevalve teostajale (edaspidi tekstis nimetatud “Insener”) kooskõlastamiseks;
   9. Kooskõlastama puurimiskaevikute asukohad kinnistu omanikuga;
   10. Konkreetsete kaetud tööde või katsetuste teostamisest informeerima Inseneri vähemalt üks (2) tööpäeva ette. Kaetud tööde Insenerile üle andmata jätmise korral on Töövõtja kohustatud Tellija ja Inseneri nõude korral omal kulul avama ja sulgema vastu võtmata kaetud tööd;
   11. Teavitama Tellijat kirjalikult lõplikult valminud tööst ja andma tehtud Töö aktiga Tellijale üle;
   12. Andma Töö valmimisel Tellijale üle ehitamise dokumenteerimise nõuetele vastava dokumentatsiooni (tööde vastuvõtuaktid, kaetud tööde aktid, töökoosolekute protokollid, ehitusmaterjalid ja konstruktsioonide vastavustunnistused, teostusjoonised, kasutus- ja hooldusjuhendid jms) digitaalsel kandjal. Teostusjoonised esitada .dwg või .dgn formaadis.
2. **TELLIJA ÕIGUSED JA KOHUSTUSED**
   1. Tellijal on õigus nõuda Töövõtjalt Lepingus sätestatud tähtaegadest, kvaliteedinõuetest ja maksumusest kinni pidamist, arvestades Lepingus sätestatud erandeid.
   2. Teostada kontrolli ja tehnilist järelevalvet Ehitustööde teostamise mahu ja kvaliteedi vastavuse kohta kehtestatud nõuetele;
   3. Tellijal on õigus lepingu rikkumisel nõuda leppetrahvi ja kohustuste täitmist;
   4. Tellija on kohustatud tasuma Töövõtjale lepingukohaselt tehtud Töö eest Lepingus kokkulepitud hinna;
   5. Tagama ehitustööde omanikujärelevalve ja korraldama Tööde vastuvõtmise;
   6. Korraldama ehitustöö garantiiaja ülevaatused
   7. Teatama Töövõtjale nii Töö tegemise ajal kui ka pärast Töö vastuvõtmist avastatud puudustest ja määrama puuduste kõrvaldamiseks tähtaja.
3. **ARVELDUSED, TAGATISED, TÖÖDE ARVESTUS,**

**TÖÖDE ÜLEANDMINE-VASTUVÕTMINE**

* 1. Tehtud tööde arvestus toimub kalendrikuus tegelikult tehtud tööde järgi; Töövõtja esindaja fikseerib tehtud tööde aktis tegelikult teostatud tööd ja arvutab tehtud tööde maksumused ning esitab tehtud tööde akti omanikujärelevalve Insenerile (edaspidi Insener) kinnitamiseks;
  2. Tellija esindaja on kohustatud Inseneri allkirjaga saadud akti hiljemalt viie tööpäeva jooksul alla kirjutama või esitama Töövõtjale kirjaliku põhjenduse alla kirjutamisest keeldumise kohta;
  3. Töövõtja võib vormistada ja esitada arve e-arvete keskkonnas tehtud tööde kohta alles pärast tehtud tööde akti allakirjutamist Tellija esindaja poolt;
  4. Tehtud tööde eest tasumise aluseks on punktide 4.1 ja 4.2 kohaselt vormistatud Tehtud tööde akt koos arvega;
  5. Tellija tasub Töövõtjale 14 tööpäeva jooksul punkti 4.3 kohaselt esitatud arve alusel;
  6. Töövõtja on kohustatud Ehitustööd, mis kattuvad järgnevate tööde või konstruktsioonidega (nn kaetud tööd), esitama ülevaatamiseks Insenerile ning selle kohta koostatakse kaetud tööde akt. Ülevaatuseks Inseneri kohale kutsumiseks on Töövõtja kohustatud teatama kirjalikult, vähemalt kolm (3) tööpäeva ette.
  7. Kui töövõtja on seisukohal, et tööd on lepingu kohaselt lõpetatud (lõplik kasutusvalmidus on saavutatud), teavitab töövõtja tellijat sellest kirjalikku taasesitamist võimaldavas vormis ja esitab koos teatisega täitmisakti. Lõpliku kasutusvalmiduse teatis tuleb esitada vähemalt 20 päeva enne täitmistähtaja saabumist;
  8. Tellija teatab ehitise ülevaatuse toimumise aja. Ehitise ülevaatuse akt, milles on sätestatud parandamisele või kõrvaldamisele kuuluvad puudused Ehitustöödes, ei ole Ehitustööde lõpliku vastuvõtmise aluseks. Sellisel juhul allkirjastavad pooled põhilise kasutusvalmiduse akti, kus on loetletud vaegtööd koos vaegtööde kõrvaldamise tähtaegadega. Vaegtööd annab töövõtja tellijale üle tervikuna pärast vaegtööde nõuetekohast tegemist;
  9. Ehitustööde lõpetamise tähtajaks loetakse Tellija poolt Ehitustööde lõpliku vastuvõtmise kuupäeva. Ehitustööd loetakse lõpetatuks ja Ehitis üleantuks peale tööde üleandmis-vastuvõtu akti allkirjastamist Tellija, Töövõtja ja Inseneri poolt;
  10. Ehitustööde vastuvõtmiseks peab olema Töövõtja poolt Tellijale esitatud nõuetekohane ehitusdokumentatsioon, vaegtööde üle andmise akt ja garantiiaja tagatis.
  11. Ehitustööde teostamisel kannab juhusliku hävimise või kahjustamise riisikot Töövõtja. Töövõtjal ei ole õigust nõuda tasu teostatud Ehitustööde eest, mis on hävinud või kahjustunud enne Ehitustööde vastuvõtmist Tellija poolt. Teostatud Ehitustööde etapiviisilise vastuvõtmise aktid ei ole Tellija poolt Ehitustööde vastuvõtmise aluseks juhusliku hävimise või kahjustamise riisiko ülemineku mõttes. Ehitustöö juhusliku hävimise või kahjustamise riisiko läheb Tellijale üle pärast valminud Ehitustööde lõpliku vastuvõtmist Tellija poolt Ehitustööde üleandmise-vastuvõtmise akti allakirjutamisel ja Ehitisele kasutamisloa andmise kuupäevast arvates.
  12. Kui Töös on avastatud puudusi ja Töövõtja ei ole viinud Tööd vastavusse määratud tähtajaks on Tellijal õigus vähendada tasumisele kuuluvat summat kuni 10%. Tellija teatab Töövõtjale kirjalikult vähendatava summa ja põhjenduse;
  13. Lepingu punktis 4.5 määratud tähtaegade ületamisel on Töövõtjal õigus nõuda Tellijalt viivitusintressi 0,01 % maksmisele kuuluvast summast iga viivitatud päeva eest;
  14. Töö lõpetamise tähtaja põhjendamatul ületamisel on Tellijal õigus nõuda Töövõtjalt leppetrahvi 300,00 eurot Töö lõpetamise tähtaega ületanud iga päeva eest. Tellijal on õigus nimetatud summa maha arvata Töövõtjale tasumisele kuuluvast summast.

1. **TÖÖVÕTUGARANTII**
   1. Töövõtja annab Lepingu alusel teostatud Ehitustöödele kahekümne nelja (24) kuulise Töövõtja garantii. Töövõtja vastutab Ehitustööde kvaliteedi eest garantiiperioodi jooksul. Tööde käigus paigaldatud seadmetele on kehtiv valmistajatehase poolt määratud garantiiaeg. Nimetatud garantiiaeg algab alates Tööde üleandmise-vastuvõtuakti allkirjastamisest Tellija poolt;
   2. Garantiiajaperioodil tuvastatud puuduste kõrvaldamisele asub Töövõtja omal kulul hiljemalt viie (5) tööpäeva jooksul peale kirjaliku teate saamist Tellijalt, kui Poolte vahel pole kokku lepitud teisiti. Töövõtja on kohustatud kõrvaldama Ehitustööde defektid, puudused ja tegematajätmised jms (edaspidi vaegtööd), millised ilmnevad garantiiperioodil ja mille kohta Töövõtja ei tõenda, et need ei ole tekkinud tema süül. Kui Tellija ise kooskõlastatult Töövõtjaga likvideerib Vaegtööd jms., hüvitab Töövõtja Tellijale nimetatud tööde teostamisega seonduvad kulud vastavalt Tellija poolt esitatud arvetele.
   3. Tellijal on garantiiajal õigus tellida ilmnenud edasilükkamatute või ehitise kasutamist takistatavate puuduste kõrvaldamist juhul, kui Tellija on sellise töö vajadusest Töövõtjale kirjalikku taasesitamist võimaldavas vormis teatanud ja viimane ei ole sellele hiljemalt 2 tööpäeva jooksul vastu vaielnud. Sellisel juhul on Tellijal õigus kõrvaldada vaegtööd ise või anda vaegtööde kõrvaldamine kolmandatele isikutele Töövõtja kulul kasutades garantiiaegset tagatist juhul kui Töövõtja ei nõustu ise vaegtööde kõrvaldamise eest tasuma.
   4. Garantiiperioodi möödumine ei vabasta Töövõtjat garantiikohustuste täitmisest, kui Tellija on Töövõtjat kirjalikult informeerinud Vaegtöödest enne garantiiperioodi lõppu.
2. **LEPINGUGA SEOTUD VASTUTUS**
   1. POOLTE VASTUTUS

6.1.1 Pooled kannavad vastutust oma Lepingujärgsete kohustuste täitmata jätmise või mittekohase täitmisega teisele Poolele tekitatud kahju eest.

6.1.2 Tasumisest põhjendamatu keeldumise või tasumisega viivitamise korral on Töövõtjal õigus nõuda Tellijalt viivist 0,05% tasumata arve summast iga tasumise tähtajast üle läinud kalendripäeva eest.

6.1.3 Lepingu Tähtaja ületamise eest on Tellijal lisaks tekitatud kahju hüvitamisele õigus nõuda Töövõtjalt leppetrahvi 0,05% Lepingu hinnast iga Ehitustööde teostamise kalendergraafikus toodud tähtajaga viivitatud päeva eest, kuid mitte rohkem kui 10% Lepingu hinnast. Tellijal on õigus leppetrahv kinni pidada Töövõtjale tasumata arvetest.

1. **MUUD TINGIMUSED**

**7.1 LEPINGU MUUTMINE, ÜLESÜTLEMINE JA LÕPPEMINE**

7.1.1 Lepingu tingimusi võib muuta üksnes Poolte kirjaliku kokkuleppe alusel. Muudatust soovib Pool teeb kirjaliku ettepaneku, millele teine Pool annab oma seisukoha kirjalikult mitte hiljem kui seitsme (7) päeva jooksul arvates ettepaneku saamisest. Kui Teine Pool ei anna Lepingu muudatusteks oma nõusolekut, siis muudatus ei jõustu. Lepingu Pooltel ei ole õigust taotleda Lepingu muutmist, mis on põhjustatud Poole enda kohustuste mittetäitmisest või mittenõuetekohasest täitmisest.

7.1.2 Leping kehtib Poolte kohustuste nõuetekohase täitmiseni.

7.1.3 Tellijal on õigus Leping üles öelda, kui Töövõtja põhjendamatult ei täida oma Lepingust tulenevaid kohustusi;

7.1.4 Töövõtjal on õigus Leping üles öelda, kui Tellija põhjendamatult ei täida oma Lepingust tulenevaid kohustusi;

**7.2 TELLIJA JA TÖÖVÕTJA ESINDAJAD**

7.2.1. Töövõtja esindaja lepingu täimisel on \_\_\_\_\_\_\_\_\_\_\_\_\_\_\_\_\_\_\_\_\_\_\_ , tel. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

7.2.2. Tellija esindaja lepingu täitmisel on \_\_\_\_\_\_\_\_\_\_\_\_\_\_\_\_\_\_\_, tel. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

* 1. **LAHKARVAMUSTE LAHENDAMINE**

7.3.1. Kui Töö tegemisel ilmnevad vastuolud Lepingu ja Lepingu dokumentide vahel, on nende aluseks võtmise järjekord järgmine:

1. Leping koos Lisadega

2. Projektdokumentatsioon sealhulgas tehnilised tingimused.

3. Edukaks tunnistatud pakkumus

7.3.2. Pooled kohustuvad rakendama kõiki kohaseid meetmeid, et lahendada kõik Lepingust tulenevad vaidlusküsimused läbirääkimiste teel.

7.3.3. Lahkhelide korral peab Töövõtja tõendama tema poolt teostatu vastavust Lepingu mõttele, heale tavale, kokkulepetele, normidele, eeskirjadele, määrustele. Hea tava all mõistavad Pooled ehitustöövõtjate ning ehitustööde tellijate poolt aktsepteeritavat ning praktiseeritavat üldtunnustatud praktikat.

7.3.4. Kokkuleppele mittejõudmisel lahendatakse kõik Lepingust tulenevad vaidlused Viru Maakohtus.

7.3.5. Lepingu tõlgendamisel lähtuvad Pooled VÕS §29 sätestatust.

* 1. LEPINGU JÕUSTUMINE JA KEHTIVUS

7.4.1. Leping jõustub alates allakirjutamisest Poolte poolt ja kehtib kuni Poolte lepinguliste kohustuste täitmiseni.

7.4.2. Leping on koostatud eesti keeles ja allkirjastatud digitaalselt Poolte poolt.

1. POOLTE REKVISIIDID

|  |  |
| --- | --- |
| Tellija: | Töövõtja: |
| **Lüganuse Vallavalitsus**  registrikood 77000223,  Keskpuiestee 20 Kiviõli linn, 43199 Lüganuse vald, Ida-Virumaa  Tel: 332 1320,  e-post: [valitsus@lyganuse.ee](mailto:kantselei@lyganuse.ee) | registrikood |

1. POOLTE ALLKIRJAD

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(allkirjastatud digitaalselt) (allkirjastatud digitaalselt)